b'\n_START_ARTICLE_\nSfermion\n_START_PARAGRAPH_\nSfermion je v raz\xc5\xa1iritvi Standardnega modela s supersimetrijo , delec, ki je superpartner (superpartnerje imenujemo tudi sdelci) pripadajo\xc4\x8dega fermiona. Fermioni v Standardnem modelu imajo spin 1/2. V supersimetri\xc4\x8dnih raz\xc5\xa1iritvah Standardnega modela (primer: Minimalni supersimetri\xc4\x8dni standardni model) ima vsak delec svojega superpartnerja, ki ima spin, ki se razlikuje od spina delca za 1/2. Sfermioni imajo spin 0. Njihov barvni naboj, \xc5\xa1ibki izospin in hipernaboj ter elektri\xc4\x8dni naboj je enak kot pri obi\xc4\x8dajnih znanih delcih. \xc4\x8ce predpostavimo, da supersimetrija ni zlomljena, bi morali imeti tudi enako maso. \xc4\x8ce pa bi bila supersimetrija zlomljena, njihova masa ne bi bila enaka masi obi\xc4\x8dajnih delcev._NEWLINE_Sfermioni vklju\xc4\x8dujejo skvarke in sleptone.'